Iga Świątek
Iga Šviontek (lenk. Iga Świątek; g. 2001 m. gegužės 30 d.) – profesionali tenisininkė iš Lenkijos. 2022 m. balandžio 4 d. žaidėja tapo Moterų teniso asociacijos reitingo lydere. I. Šviontek yra laimėjusi keturis Didžiojo kirčio turnyrus – Prancūzijos atvirąjį teniso čempionatą 2020, 2022 ir 2023 m., US Open – 2022 m. Ji tapo pirmąja tenisininke iš Lenkijos, vienetų varžybose laimėjusi Didžiojo kirčio turnyrą. Iš viso per karjerą lenkė yra laimėjusi 13 WTA turo turnyrų.